It- Times ta’ Londra għażlet lill-President Putin bħala l-personaġġ tas-sena. Il-gazzetta qalet li l-2013 kienet sena li fiha l-President Russu għamel ħafna kisbiet. L-edituri faħħruh għal mod kif baqa’ jżomm sod biex fis-Sirja ma jkunx hemm intervent militari mill-punent, ir-relazzjonijiet politiċi ta’ pajjiżu mal-Ukrajna u r-relazzjonijiet tiegħu mal-oppożizzjoni fir-Russja stess. Aktar kmieni, ċ-ċentru tal-istħarriġ tal-opinjoni pubblika  ta’ Moska ħabbar li b’44 fil-mija, il-poplu Russu għazel lil Putin bħala l-politiku tas-sena. Fi tmiem Ottobru il-magażin influwenti Forbes kien ukoll għazel lil Putin bħala l-aktar bniedem influwenti fid-dinja.